《题泉州万安桥》
宋代·陈偁

跨海为桥布石牢，那知直下压灵鳌。
基连岛屿规模壮，势截渊灵气象豪。
铁马著行横绝漠，玉鲸张鬣露寒涛。
缣图已幸天颜照，应得元丰史笔褒。

作者简介：陈称（一○一五～一○八六），字君举，沙县（今属福建）人。以父荫补太庙斋郎，调灵州司法参军，福州罗源县令。改知黄岩、安远县，历知循、惠、宿、泉、舒等州。哲宗元祐元年卒，年七十二。事见《永乐大典》卷三一四一。今录诗二首。